༢༠༡༦ལོའི་ཟླ་༣པར།ང་རང་དཔལ་བཟང་གིས་བྱེ་བཅོས་བྱས་པའི་རྩྭ་ཐང་གི་ཡུལ་དངོས་ལ་ལྟ་ཞིབ་ཏུ་སོང་བ་ཡིན།དེ་ནི་རྨ་ཆུ་དང་ཐག་མི་རིང་བའི་རྩྭ་ཐང་ཞིག་རེད་ལ།སླར་གསོ་བྱུང་ནས་མི་ལོ་ལྔ་འདས་ཡོད།ཕར་བལྟས་ན།རྒྱུན་ལྡན་གྱི་རྩྭ་ཐང་ལ་ཁྱད་པར་ཅི་ཞིག་ཡོད་པ་འབྱེད་མི་ཤེས།ཡིན་ནའང་།དཔལ་བཟང་གིས་འབྲོག་པ་རྒན་རབས་པའི་བཤད་པ་ལྟར་ན་རྩྭ་ཐང་འདི་རྩ་བ་ནས་བདེ་ཐང་ཡོང་བར་མི་ལོ་༡༥དགོས་ཟེར་ཅེས་བཤད་བྱུང་།འདི་རུ་བསྟན་པའི་བདེ་ཐང་ནི་བདག་གིས་སྐྱེ་དངོས་སྣ་མང་གི་བདེ་ཐང་ཞིག་ལ་ངོས་བཟུང་ཡོད།འབྲོག་པ་རྣམས་ཀྱིས་ཅི་ཞིག་ལ་སྐྱེ་དངོས་སྣ་མང་ཟེར་བ་མི་ཤེས་ནའང་།རྩྭ་སྣ་དེ་དག་སྐྱེས་པའི་རྩྭ་ཐང་ནི་ད་གཟོད་བདེ་ཐང་གི་རྩྭ་ཐང་ཡིན་པ་སེམས་ན་ཀ་དང་ང་ཡིན་སྲིད།